گونئی کوره‌ده تماس‌لارینی داوام ائتدیرن آمریکانین پرزیدنتی دونالد ترامپ، قوزئی کوره لیدری کیم جونگ ایله گونئی کوره-قوزئی کوره سرحدینده یئرلشن "سیلاحسیزلاندیریلمیش بؤلگه‌ده" (DMZ) گؤروشه‌جک‌لرینی آچیقلاییب.
ژاپونیانین اوساکا شهرینده کئچیریلن جی-20 ایجلاس توپلانتی‌سی‌نین آردین‌دان گونئی کوره‌یه کئچن آمریکا پرزیدنتی ترامپ، قوزئی کوره لیدری ایله گؤروشه‌جگینی بیلدیریب.
گونئی کوره پرزیدنتی مون جائه-این ایله سئول‌دا کئچیردیگی گؤروشمه‌لرین آردین‌دان مطبوعات منسوب‌لارینا دانیشان ترامپ، علاقه‌دار شخص‌لر آراسین‌داکی سون حاضیرلیق‌لارین تاماملاندیغینی سؤیله‌دی.
ترامپ، مون ایله بیرلیکده "سیلاحسیزلاندیریلمیش توپراقلارا" گئده‌جک‌لرینی قئید ائده‌رک، "بؤلگه‌یه گئدیریک و اورادا قوزئی کوره لیدری کیم ایله گؤروشه‌جگیک. بیر-بیریمیز آنلاییریق. تحریم‌لر هله ده دؤوره‌ده، عجله یوخ". ایفاده‌لرینی ایستیفاده ائتدی.
گؤروشمه‌نین مقصدینه دایر بیر سوالا ایسه ترامپ، "ساده‌جه الینی سیخیب سلام دئیه‌جگیک چونکی ویتنام‌دان بو یانا بیر-بیریمیزی گؤرممیشدیک". جوابینی وئردی.
جی-20 ایجلاسی چرچیوه‌سینده ژاپونیادا یئرلشن ترامپ، قوزئی کوره لیدری کیم‌ه گؤروشمه تکلیف ائتمیش، قوزئی کوره ایسه ترامپین تکلیفینه "چوخ ماراق‌لی بیر تکلیف" جوابینی وئرمیشدی.
داها سونرا ترامپ، کیم ده بو گؤروشمه‌نی ایستدیگینی آچیقلاییب و احتیمال گؤروشمه اوچون سون حاضیرلیق‌لارین گؤرولدوگونو ایفاده ائتمیشدی.
ترامپ ایله قوزئی کوره لیدری کیم ژونگ ایلک دفعه 12 ژوئن 2018ده سینگاپوردا کئچیریلن تاریخی ایجلاسدا بیر آرایا گلمیش، بورادا کوره یاریم آداسی‌نین نوکلئر سیلاح‌لاردان تمیزلنیلمه‌سی و اوزون موددت‌لی باریش موضوعسوندا راضیلیغا گلمیشدی.
ایکی لیدر 26-27 فوریه 2019ده ویتنامین باشکندی هانوی‌ده بیر داها بیر آرایا گلمیش، لاکین ایجلاس گؤزله‌ین‌دن سرعت‌لی شکیلده و آنلاشما‌سیز اولا‌راق باشا چاتمیشدی. ترامپ، کیم ایله گؤروشمه‌سینه دایر، "اونلار تحریم‌لرین تامامیله قالدیریلماسینی ایسته‌دی. بیز ایسه بونو ائتمه‌یه نیت‌لی دئییلدیک. بو سببله راضیلاشمامیشیق". قیمتلندیرمه‌سینده ائتمیشدی.
